संयुक्त राष्ट्र ने बताया है कि दिल्ली और मुंबई की आबादी की रफ्तार सबसे तेज है। इसके चलते आने वाले समय में इन दोनों शहरों में लोगों को बुनियादी जरूरतें मुहैया कराना लगातार मुश्किल होता जाएगा। ताजा आंकड़ों को देखें तो जापान चीन और अमेरिका ने अपने शहरों में बढ़ती आबादी पर कुछ हद तक नियंत्रण पाने में सफलता पा ली है। मगर भारत का हाल सबसे बुरा है। मौजूदा समय में दुनियाभर में जापान के तोक्यो के बाद दिल्ली सबसे घनी आबादी वाला शहर बन गया है। इस लिस्ट में मुंबई चौथे नंबर पर है। 2025 में तोक्यो के बाद दिल्ली दूसरे और मुंबई तीसरी सबसे घनी आबादी वाले शहर बन जाएंगे। दिल्ली की आबादी 2025 में 2.75 करोड़ जबकि मुंबई की आबादी 2ण्50 करोड़ तक पहुंच जाएगी।